**Тақырыбы:** «Біз - тәуелсіз елміз»  
**Мақсаты:**- Еліміздің тәуелсіздік алу жолындағы ата - бабаларымыздың ерлігін паш ету, оқушыларға желтоқсан құрбандарымен, желтоқсан оқиғасына қатысқан аға - апалардың ерлігін үлгі етіп көрсету.  
- Оқушылардың туған өлкемізге деген сүйіспеншілігін, сезімдерін ояту.  
- Елін, жерін сүюге, Отанын қастерлеуге, шыншылдыққа тәрбиелеу.  
**Көрнекілік:** Интербелсенді тақта, шарлар, түрлі жайма қағаздар.  
**Кіріспе**- Қазақстан Республикасының гимні.   
**Мұғалім сөзі**:   
- Отан дегеніміз не?  
- Біздің Отанымыз -....  
- Біз қай ұлтпыз?  
- Қандай Республикамыз?  
- Біздің ана тіліміз қандай тіл?  
- Елбасымыз кім?  
- Қай жылы тәуелсіздік алдық?  
- 16-желтоқсан қандай күн болып табылады?

-ҚР-ның тәуелсіздік күні

**Мұғалім сөзі:** дұрыс айтасыздар, 1986жылы 16 - желтоқсанда таңертең, Алматыда жаппай толқу басталды. Жастар алаңға жинала бастады. Алаңда «Біз қазақ, ежелден еркіндік аңсаған», «Әрбір ұлтты өз көсемі басқарсын», «Тәуелсіздік керек»,- деген ұрандар айтылды.

**Видео көрсету**

**Жыр шашу:**

**Арайлым:**

Отан деген берекелі отбасы,

Сүйер оны адамзаттың баршасы.

Мен бақытты бүлдіршінмін бүгінде,

Жоқ қой оған ешкімнің де таласы.

Бұның бәрі татулықтың арқасы,

Тәуелсіздік - елдігімнің бастауы

**Даниал:**  
Тәуелсіздік ел мұраты,

Жас ұрпақтың болашағы

Ұялатып берік сенім,

Бағымызға жол ашады.

**Карина:**  
Жадырап жарқын жүзіміз

Жарқырап әрбір күніміз.

Ертеңінен елімнің,

Үміт күткеннің біріміз.

**Еңлік:**

Қарттарым мұңаймасын деп,

Сәбилер жыламасын деп.

Кешегі өткен тарландар,

Желтоқсанда ұрандап.

**Арнур:**

Намысты бермей қолынан,

Күрескен соның жолында.

Елім деп кеткен ерлерім,

Еркіндікті сендер әперген.

**Дидар:**

Тәуелсіздік – бақыты ғой елімнің,

Тәуелсіздік шаттығы ғой жерімнің.

Арманына жету үшін күрескені,

Тарихта шежіре боп қалған екен.

**Баян:**

Тәуелсіздік мақтанышым,

Бізге бақыт сыйлаған

Бейбіт күнде мен тынышпын,

Әрбір таңым нұр маған.

**Желтоқсан құрбандарын еске алайық (1 - минут үнсіздік)**

**Мұғалім:** Оқушылар біздің мемлекеттік рәміздерімізге нелер жатады?  
**Шығармашылық жұмыс**  
1 - топ:(**Елтаңба)** «Менің Отаным - Қазақстан» сурет салу  
2 - топ: **(Ту)** Сөзжұмбақ шешу

3-топ: **(Әнұран)** Тәуелсіз ел постер құрастыру   
**Қорытынды**  
Сонымен балалар, бүгін біз дербес ел болып, уығымызды қадап, шаңырағымызды көтеріп, ерікті еркін мемлекетімізді құрып, Қазақстан Республикасы атанып, көк байрақ туымызды желбіретіп әлемге әйгілі болуымыздың өзі - осы Тәуелсіздікке қол жеткізуіміздің арқасы. Олай болса Тәуелсіздігімізге шаң жұқтырмай оны ең қымбат бұйымымыздай етіп құрметтеп, келер ұрпақтар қолына аманаттап тапсыруға тиіспіз. Елімізді ішкі - сыртқы дұшпандардан қорғауға міндеттіміз. Сонда ғана Тәуелсіздігіміз мәңгілікке мирас болмақ

Жақсы №1 орта мектебі

**Тақырыбы:**

«Біз- тәуелсіз елміз!»

**Өткізген:** Муканова Е.Т.

**Сынып: 3 «ә»**

2018-2019 оқу жылы